Taroka

Tarokas boro (, ) ir unitārā pašvaldība ar boro statusu Anglijas dienvidaustrumos Eseksas ceremoniālajā grāfistē. Atrodas grāfistes dienvidos Temzas kreisajā krastā, robežojas dienvidos pa Temzu ar Kentu, rietumos — ar Lielo Londonu, ziemeļrietumos — ar Brentvudu, bet ziemeļaustrumos — ar Bezildonu, bet austrumos — ar Kāslpointu. Lielākā pilsēta un administratīvais centrs ir Greisa. Unitārās pašvaldības ekonomika lielā mērā saistīta ar tās teritorijā esošo Londonas galveno ostu Tilberi un ap to izveidoto Londonas ostas industriālo zonu.

 Vēsture 
Administratīvā vienība tagadējās robežās izveidota 1936. gadā, apvienojot Greisas, Purflītas un Tilberi urbānos distriktus un daļu no Orsetas lauku distrikta; nodēvēts pēc senā Tarokas pagasta. Tarokas boro izveidots 1974. gadā kā nemetropoles distrikts Eseksas nemotropoles grāfistes sastāvā. 1998. gadā reorganizēts par no nemetropoles grāfistes neatkarīgu unitāro pašvaldību.

Administratīvi visa Taroka ir vienota ārpuspagastu teritorija (unparished area), kas iekļauj vairākas mazpilsētas (town), no kurām lielākās ir Greisas (66 843 iedzīvotāji), Stenfordlehoupa (28 725), Sautokendona (19 460) un Tilberi (12 450).

 Atsauces 

 Ārējās saites 

Kategorija:Anglijas unitārās pašvaldības
Kategorija:Anglijas boro
Kategorija:Eseksa